Khaled Azhari

Khaled Mahmoud Azhari (lahir 16 Disember 1966) ialah seorang ahli politik Mesir dan bekas Menteri Tenaga Manusia dan Imigresen. Beliau merupakan salah seorang anggota Parti Kebebasan dan Keadilan yang berkhidmat dalam Kabinet Qandil era kepresidenan Mohamed Morsi

 Kehidupan awal dan pendidikan 
Khaled dilahirkan pada 16 Disember 1966. Beliau menerima ijazah sarjana muda sains dari Institut Teknikal Kimia pada 1987. Kemudian beliau memperoleh sarjana muda undang-undang (LL.B.) pada 2002 dan sarjana dalam syariah dan undang-undang dari Maktab Tinggi Pengajian Islam pada 2004.

 Kerjaya 
Khaled bekerja sebagai seorang pengarah kawalan kualiti di Amal Petroleum Company. Beliau merupakan naib presiden Persekutuan Kesatuan Sekerja Mesir, dan salam seorang anggota Kesatuan Umum Pekerja Mesir. Beliau merupakan salah seorang mangsa keganasan polis Mesir pada 2010. 

 Kerjaya politik 
Khaled terpilih dalam Dewan Perhimpunan Rakyat mewakili FJP pada 2011. Pada Januari 2012, beliau dinamakan sebagai timbalan pengerusi jawatankuasa tenaga manusia parlimen. Beliau juga menjadi seorang daripada 85 anggota Dewan Perlembagaan.  Dewan tersebut ditugaskan merangka perlembagaan baharu Mesir.

Beliau telah dilantik menjadi Menteri Tenaga Manusia dan Imigresen pada 2 Ogos 2012. Pelantikan beliau membawa kepada kesangsian terhadap potensi Ikhwan Muslimin dalam mengatasi hal ehwal pekerja di Mesir. Beliau dan anggota FJP yang lain telah meletak jawatan daripada kabinet pada 4 Julai 2013 ekoran rampasan kuasa di Mesir. Tempoh khidmat beliau berakhir pada 16 Julai 2013 apabila pemerintahan pemangku yang diketuai Hazem Al Beblawi dibentuk.

 Rujukan 

Kategori:Orang Mesir abad ke-20
Kategori:Ahli politik Mesir abad ke-21
Kategori:Kelahiran 1966
Kategori:Anggota Ikhwan Muslimin Mesir
Kategori:Menteri kerajaan Mesir
Kategori:Orang hidup
Kategori:Anggota Parti Kebebasan dan Keadilan (Mesir)
Kategori:Anggota Parlimen Mesir
Kategori:Anggota Dewan Perlembagaan Mesir 2012
Kategori:Kabinet Qandil